Prekladacia správa

	Do medzirezortného pripomienkového konania sa predkladá návrh zákona, ktorým sa mení a dopĺňa zákon 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov. 

	Predmetný návrh zákona sa do medzirezortného pripomienkového konania predkladá ako iniciatívny materiál.

	Účelom návrhu zákona reagovať na požiadavky aplikačnej praxe v snahe jednak odstrániť nedostatky a nepresnosti platnej právnej úpravy, ako aj doplniť, resp. aktualizovať zákonnú právnu úpravu najmä v oblasti pôsobnosti jednotlivých orgánov Justičnej akadémii, spôsobu ich kreovania, taktiež postavenia pedagogického zboru Justičnej akadémie, a to v snahe vytvoriť všetky predpoklady pre riadne a efektívne fungovanie tejto inštitúcie tak, aby Justičná akadémia mohla plniť zákonom uložené úlohy a povinnosti v oblasti vzdelávania. 

Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právnom Európskych spoločenstiev a Európskej únie.

Predkladaný návrh zákona nebude mať dopad na štátny rozpočet, rozpočet obcí a rozpočty vyšších územných celkov. Návrh zákona nepredpokladá finančný, ekonomický a environmentálny vplyv, ani vplyv na zamestnanosť a podnikateľské prostredie.